 

Доброто и изкуството вървят ръка за ръка

Във връзка с изпълнението на проект „Покажи доброто на света” на фондация „Слънчеви пътеки”, одобрен и финансиран от Столична програма „Социални иновации, приета с решение” с Договор рег.№ СОА24-ДГ56-1962 от 01.08.2024г до 25.11.2024г., в партньорство с две културни институции в столицата: 59 ОУ „Васил Левски” и НЧ „Димчо Дебелянов-1960″, бе организирано събитието : „Доброто по света“, посветено на добротата и добродетелите на 9-ти октомври от 14ч. в залата на НЧ „Димчо Дебелянов-1960“, кв.“Яворов“, бл.29.

Участници на празника бяха младежи от целевите групи по проекта, широката общественост и всички заинтересовани страни, сред които - ученици, преподаватели, граждани, представители на медиите. Темата бе добродетелите на хората по света, изкуствата и образованието като обединител във взаимоотношенията.

Сред гостите на празника бяха приятелите ни от 59 ОУ „Васил Левски” Мариана Божкова-дългогодишен директор на училището и Румяна Димитрова-преподавател по БЕЛ, Роси Бакалова-основател на фирма „Български гоблен“, дизайнер на модели за гоблени предимно на българска тематика , почитателите на читалището и културата инж.Мария Атанасова и проф. д-р инж. Иван Пенчев от ХТУ в столицата, преподаватели и колеги.

С много радост и вдъхновение пристигнаха учениците от 59 ОУ „Васил Левски” водени от преподавателите им по изобразително изкуство Елица Тошева и Румяна Димитрова. Този път младите художници представиха тематична изложба от рисунки за доброто по света, за мира и подадените ръце за взаимопомощ, за прегръдката в красивите мигове от живота. Авторите споделиха с гостите своите лични мотиви да рисуват добротата, и да пресъздадат виждането си за един по-добър свят. Малко след това възпитаниците на 59 ОУ „Васил Левски” изнесоха рецитал за „Доброто по света“ и приеха заслужените аплодисменти на публиката.

 Слово за добротата и добродетелите, както и информация за целите и дейностите на проекта “Покажи доброто на света“ представи

инж.Миглена Иванова –ръководител на проекта, управител на фондация “Слънчеви пътеки“.

И ето част от словото: „ Всеки християнин е призван да развива в себе си човешките добродетели, защото те съставляват основата на свръхестествените черти на характера. Да живееш, значи да се бориш с трудностите, сърцето ти да изпитва радости и разочарования. И точно в тази житейска наковалня човек може да придобие смелост, търпение, великодушие и спокойствие.

Неизменното присъствие на добродетелите в човешката история е факт, който доказва необходимостта от нея, както за индивида, така и за обществото. Нейната значимост е актуална и днес в модерното общество. Социалните проблеми на модерността все повече натоварват обществото, което ще бъде поставено пред дилемата да преосмисли своето отношение към нея.

Да бъдеш търпелив, човечен, да помагаш, да се себеотдаваш не е липса на характер. Това е сила и преодоляване на егото ни в определен момент. Съвременният човек се справя с предизвикателствата на новото време, като върви по вече отъпкания път от миналото. Ние сме хора, защото имаме корени и родова памет. А това е добродетел. За това българите обичаме да помним историята си, да пазим рода си и да защитаваме нашата съкровищница от традиции, култура, песни, танци, изкуства, откривателства.“

Миглена Иванова разказа за предстоящите събития по проекта “Покажи доброто на света“, които ще допълнят знанията на младежите от целевите групи. Тя показа уникален винилов банер, изработен по проекта и по нейна идея в памет на поета Димчо Дебелянов.

Вдъхновителят на музикалните събития в читалището, преподавател по пиано и композитор Марио Йоцов бе подготвил специална програма за празника на доброто. Присъстващите аплодираха силно неговото изпълнение “Песен за доброто“ по стихове на Недялко Йорданов, муз. Хайгашот Агасян, както и чудесното представяне на пианото „Пролетно цвете“ на ученичката му Дарина Бончева. Публиката бе изключително вдъхновена от певеца Божидар Пенев, който изпълни Дейвид Фостър – Thankful. И веднага след това Пенев и Йоцов изпълниха Ролф Льовланд - You raise me up.

В този ден на доброто всички изпяха с удоволствие песента „Светът е хубав , светът е чудесен“ по стихове на Недялко Йорданов, музика Хайгашод Агасян под съпровода на пианото от Марио Йоцов.

С много сърцати поздравления към всички се обърна Мариана Божкова, пожела на възпитаниците си да носят добротата в себе си, като залог за бъдещи успехи в живота им. Тя приветства инициативите на фондация “Слънчеви пътеки“ и на успешните проекти през последните пет години, които обединиха две културни институции, каквито са училището и читалището. Пожела успехи и нови бъдещи съвместни дейности в името на доброто и културата. Топли думи за доброто и добротата, за децата и спазване на традициите казаха Росица Бакалова, Румяна Димитрова и Славея Стойчева от НЧ“Димчо Дебелянов-1960“.

Младежите, участвали в проекта “Покажи доброто на света“ получиха заслужени грамоти за участие, тематични награди и сърдечни пожелания.

В края на събитието имаше снимки за спомен, приятелски разговори и малка почерпка.

 

**от Миглена Китанова Иванова**

**ръководител на проекта, управител на фондация “Слънчеви пътеки“**

Даниела Козовска и Паола Колева-членове на УС на фондацията

*Проектът „Покажи доброто на света” на фондация „Слънчеви пътеки”, одобрен и финансиран от Столична програма „Социални иновации, приета с решение” с Договор рег.№ СОА24-ДГ56-1962 от 01.08.2024г до 25.11.2024г., в партньорство с две културни институции в столицата: 59 ОУ „Васил Левски” и НЧ „Димчо Дебелянов-1960*